છેલ્લા કેટલાક દિવસોથી ઉનાના દલિત અત્યાચાર મામલાને કારણે સમગ્ર સૌરાષ્ટ્રમાં અજંપાની સ્થિતિ છે અને નાનામોટા તોફાનને કારણે મોટાભાગના સૌરાષ્ટ્રની શાંતિ હણાઈ ગઈ છે. જોકે આ સ્થિતિમાં રાજકોટ સહિત સૌરાષ્ટ્રમાં યુવતીઓનો વ્રતનો ઉત્સાહ મોળો નથી પડ્યો. આ સંજોગોમાં આજે રાત્રે જયા પાર્વતી વ્રતનું જાગરણ હોવાના કારણે રાજકોટ સહિત મોટાભાગના સૌરાષ્ટ્રમાં આજે રાતના સમયે દિવસ ઉગશે. આજે રાત્રે રાજકોટ સહિત સૌરાષ્ટ્ર-કચ્છમાં ફરવા લાયક સ્થળોએ યુવતીઓની ભીડ જામશે. આ સંજોગોમાં કોઈ સમસ્યા ન સર્જાય એટલે સઘન પોલીસ બંદોબસ્ત પણ ગોઠવવામાં આવ્યો છે.